recursal/SuperWikiNEXT-32B huggingface dataset:
**S** היא שפת תכנות שפותחה במטרה להציג, לארגן ולסדר מידע סטטיסטי.

מרבית הפיתוח של שפת S בוצע על ידי הסטטיסטיקאי ג'ון צ'יימברס ובגרסאות מוקדמות גם ריק בקר ואלן וילקס ממעבדות בל תרמו לפיתוחה. לפי צ'יימברס, מטרת השפה היא להפוך רעיונות לתוכנות מחשב, במהירות ובדייקנות.

שפת התכנות R היא מימוש מודרני של עקרונות שפת S.

היסטוריה
--------

### שפת S הישנה ("Old S")

S היא אחת משפות התכנות לסטטיסטיקה, אשר פותחו על ידי מעבדות בל, והיא פותחה בשנים 1975–1976. עד לשנים אלו, תכנות סטטיסטי נעשה באמצעות קריאה למתודות של Fortran (שפת תכנות). S עוצבה על מנת להציע חלופה אינטראקטיבית לכך.

הגרסה העובדת הראשונה של S נבנתה בשנת 1976, ורצה במערכת ההפעלה GCOS. בעת זו, השפה החדשה הייתה חסרת שם. בין ההצעות לשם השפה היו SCS (באנגלית: Statistical Computing System) ו-ISCS (באנגלית: Interactive Statistical Computing System).

שם נוסף שהוצע היה SAS (באנגלית: Statistical Analysis System), אך כבר היה תפוס (ראו SAS).

בשנת 1980,הגרסה הראשונה של S הופצה מחוץ למעבדות בל ובשנת 1981 גרסאות המקור שלה הפכו לזמינות.

בשנת 1984 צוות המחקר של מעבדות בל פרסמו שני ספרים: "S: An Interactive Environment for Data Analysis and Graphics ו-"Extending the S System".

בנוסף, באותה השנה קיבל קוד המקור של S רישיון באמצעות תאגיד התקשורת האמריקני AT&T, למכירה למטרות חינוכיות ומסחריות.

### שפת S החדשה ( "New S")

בשנת 1988, שינויים רבים כבר נעשו ל-S ולתחביר השפה (ל-Syntax).

באותה שנה פורסם הספר: "The New S Language" על מנת להציג את חידושי השפה, כגון המעבר מתוכנות מאקרו למתודות.

משתמשים רבים התקשו במעבר לשפת S החדשה, היות שהיו צריכים לשנות את תוכנות המאקרו שלהן.

שינויים רבים אחרים התבצעו ב S, כמו השימוש ב-X11 ובשפת התכנות Postscript, כתיבה מחדש של פונקציות פנימיות מ-Fortran ל-C והשימוש בפורמט נקודה צפה.

שפת S החדשה דומה מאוד לגרסאות חדשות של R ו-S-PLUS.

### S4

הגרסה החדשה ביותר של S נקראת S4, אשר פורסמה בשנת 1998. היא מכילה מאפיינים מתקדמים של תכנות מונחה עצמים.

מחלקות ב-S4 שונות באופן בולט מהמחלקות בגרסת S3.

לקריאה נוספת
------------

* S programming Language-Bauman National Library

קישורים חיצוניים
----------------

* The S system, באתר Wayback Machine

הערות שוליים
------------

1. ↑  John M. Chambers, **Programming with Data: A Guide to the S Language**, Berlin, Heidelberg: Springer-Verlag, 1st, 1998, מסת"ב 978-0-387-98503-9
2. ↑  Floréal Morandat, Brandon Hill, Leo Osvald, Jan Vitek, Evaluating the Design of the R Language, **ECOOP 2012 – Object-Oriented Programming**, Lecture Notes in Computer Science, Springer, 2012, עמ' 104–131 doi: 10.1007/978-3-642-31057-7\_6

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532190305171
* GND: 4234472-4
* LCCN: sh88001212

 |
**רוזלי סולי** (באנגלית: **Rosalie Sully**; ‏3 ביוני 1818 - 8 ביולי 1847) הייתה ציירת אמריקנית.

ראשית החיים
-----------

רוזלי סולי נולדה ב-3 ביוני 1818. היא הייתה בתו של הצייר, תומאס סולי, ושרה אניס סולי. היו לה שלוש אחיות: ג'יין קופר סאלי דארלי, בלאנש סאלי ואלן אולדמיקסון סולי ווילר, ואח אחד, אלפרד סולי. היו לה גם שני אחים למחצה, מרי צ'סטר סולי נייל ותומס ווילקוקס סולי, מנישואיה הקודמים של אמה לאח הבכור של אביה, לורנס סולי.

קריירה
------

רוזלי סולי הייתה ציירת. היא הציגה נופים בניו יורק בשנת 1839, וציירה כמה מיניאטורות עבור השחקנית שרלוטה קושמן. עבודותיה נוצרו בסטודיו קטן הצמוד לסטודיו הגדול יותר של אביה. עם זאת, בגלל מותה בטרם עת של רוזלי (גיל 39) הקריירה המבטיחה שלה מעולם לא פרחה במלואה.

חיים אישיים
-----------

רוזלי סולי פגשה את שרלוט קושמן בקיץ 1843, בזמן שקושמן צוירה על ידי אביה של רוזלי. לאחר פגישתם, קושמן ורוזלי התחילו להיות מעורבות רומנטית, והחליפו מכתבים מלאי תשוקה. ב-1 ביוני 1844 שלחה קושמן לרוזלי טבעת ליום הולדתה, כהכרזה לכוונותיה. ב-5 ביולי 1844 כתבה קושמן ביומנה שהיא "שכבה עם רוז", וב-6 ביולי 1844, קושמן כתבה שהם "נשואים". עם זאת, זמנם יחד כזוג "נשוי" היה קצר מועד.

קושמן עזבה בנובמבר 1844 לסיבוב הופעות באנגליה, מה שהכביד את מערכת היחסים של הזוג אך לא סיים אותה, עד שרוזלי גילתה שקושמן החלה להתראות עם מישהי אחרת מעבר לים. עם קבלת הידיעה, רוזלי שקעה לדיכאון קשה בו היא נותרה עד מותה.

מוות
----

רוזאלי סולי נפטרה ב-8 ביולי 1847 בפילדלפיה, פנסילבניה.

היא קבורה בבית הקברות לורל היל בפילדלפיה יחד עם אביה, אמה ושאר המשפחה פרט לאחד מאחיה.

הערות שוליים
------------

1. ↑  Rosalie Kemble Sully (1818-1847) - Find A Grave... www.findagrave.com (באנגלית)
2. ↑  "Mrs. Thomas Sully (Sarah Annis)", www.metmuseum.org
3. ↑  Lisa Merrill, **When Romeo Was a Woman: Charlotte Cushman and Her Circle of Female Spectators**, University of Michigan Press, 2000, מסת"ב 978-0-472-08749-5. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ULAN: 500185444
* VIAF: 144155272
* WorldCat (עם VIAF): 144155272

 |
**שרל מנז'ן** (בצרפתית: **Charles Emmanuel Marie Mangin**;‏ 6 ביולי 1866 – 12 במאי 1925) היה מצביא צרפתי במלחמת העולם הראשונה שפיקד על הארמיות השישית והעשירית.

ביוגרפיה
--------

### קריירה מוקדמת

שרל מנז'ן נולד ב-6 ביולי 1866 בסארבור. לאחר התבוסה הצרפתית במלחמת צרפת–פרוסיה, וסיפוח אלזס-לורן לגרמניה, עברו הוריו לגור בפריז. בשנת 1885 התגייס מנז'ן לצבא הצרפתי והצטרף לרגימנט הרגלים ה-77. בשנת 1888 הצטרף מנז'ן לרגימנט הנחתים ה-1, ונשלח לסודאן, ולאחר מכן לצפון אפריקה הצרפתית, שם נפצע 3 פעמים, ובשנת 1892 חזר לצרפת. בשנת 1898 הצטרף מנז'ן למשלחת שיצאה לפשודה, ולאחר מכן מילא תפקידים שונים בצבא הקולוניאלי.

### מלחמת העולם הראשונה

עם פרוץ המלחמה מונה מנז'ן למפקד החטיבה ה-8, ופיקד עליה במהלך קרב שרלרואה. לאחר מכן מונה למפקד הדיוויזיה ה-5, ופיקד עליה במהלך הקרב על המארן. בהמשך לחם מנז'ן עם הדיוויזיה שבפיקודו בקרב ארטואה השני ובקרב ורדן. ב-4 ביוני 1916 מונה מנז'ן למפקד הקורפוס ה-11, וב-19 בדצמבר 1916 מונה מנז'ן למפקד הארמייה השישית, עימה לחם במהלך מתקפת ניוול. בעקבות האבדות הקשות שספגו הכוחות במהלך המתקפה פרצו מרידות בצבא הצרפתי, ובעקבות כך הודח מנז'ן מתפקידו ב-4 במאי 1917, ורק בדצמבר 1917 מונה למפקד קורפוס. ב-10 ביוני 1918 מונה מנז'ן למפקד הארמייה העשירית ופיקד עליה במהלך מתקפת מאה הימים והדף את הכוחות הגרמניים שהיו מוצבים מולו.

### לאחר המלחמה

בלאחר כניעת גרמניה בנובמבר 1918, הייתה הארמייה העשירית חלק מצבא הכיבוש הצרפתי בריינלנד. ב-21 באוקטובר 1919 התמזגה הארמייה יחד עם הארמייה השמינית לארמיית הריין הצרפתית. לאחר מכן מונה מנז'ן לחבר במועצת המלחמה, ולמפקח הכללי של הכוחות הקולוניאליים הצרפתים.

ב-9 במאי 1925 חלה מנז'ן באורח פתאומי, מצבו הידרדר במהירות, וב-12 במאי מת מנז'ן בביתו שבפריז.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **שרל מנז'ן** |

* שרל מנז'ן, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007272105605171
* BIBSYS: 90740862
* BNE: XX1190341
* BnF: cb12459824j (data)
* CiNii: DA16952660
* GND: 119061007
* ISNI: 0000 0001 0914 0761
* LCCN: n87817736
* The Léonore id LH//1716/39 is not valid.
* NARA: 10571195
* NKC: skuk0000823
* NLA: 36038855
* NLP: A18268882
* NTA: 070166587
* RERO: 02-A003556701
* SELIBR: 321416
* SNAC: w6ns359w
* SUDOC: 033765456
* Trove: 1196860
* VcBA: 495/3927
* VIAF: 71488897
* WorldCat: lccn-n87817736

 |
**ריאקציות מצומדות** (באנגלית: **coupled reactions**) הן ריאקציות אשר מתרחשות יחד. עצם הצימוד מאפשר את קיומן של הריאקציות באופן ספונטני.
תהליכים מטבוליים רבים (לדוגמה גליקוליזה) מותנים בצימוד תהליכים בהם משתחררת אנרגיה חופשית (כלומר תהליכים ספונטניים, 0>ΔG) לבין תהליכים הדורשים השקעה של אנרגיה (ΔG>0).   
הצימוד יכול להתרחש בשתי דרכים שונות; צימוד על ידי מטבוליט משותף, וצימוד על ידי מנגנון.

צימוד על ידי מטבוליט משותף
--------------------------

כדי שהצימוד יצא לפועל יש צורך במטבוליט משותף לשני התהליכים. כך לפי עקרון לה שטליה הראקציה הספונטנית תדחוף או תמשוך את הראקציה השנייה. בדרך כלל המולקולה המשמשת לצימוד תהליכים בתא היא ATP.

צימוד על ידי מנגנון
-------------------

צימוד בעזרת מכניזם של אנזים הכופה אינטראקציה בין שתי ריאקציות. לדוגמה, האנזים גליצראלדהיד 3-פוספט דהידרוגנאז (הידוע כ-GAPDH). האנזים מצמד תגובת חמצון אשר מועדפת מבחינה תרמודינמית ותגובת זרחון אשר לא מועדפת תרמודינמית. הצימוד נעשה על ידי יצירת תוצר ביניים (תיואסטר) לא יציב, בעל אנרגיה גבוהה יחסית וכך מאפשר את המשך התגובה משום שהוא מקטין את אנרגיית האקטיבציה הדרושה לזרחון.

דוגמה
-----

תהליך הגליקוליזה הוא דוגמה למסלול מטבולי המבוסס על צימוד ריאקציות. הגליקוליזה מורכבת מעשרה שלבים אנזימטיים. שלוש תגובות מתוכם הן המניעות של כל המסלול המטבולי. הן תגובות ספונטניות בעלות 0>>ΔG וכך הן דוחפות ומושכות את שאר הריאקציות הלא ספונטניות.

ראו גם
------

* מטבוליזם
* בקרות אנזימטיות

|  |  |
| --- | --- |
| בקרת זהויות עריכת הנתון בוויקינתונים | 
* GND: 4166199-0

 |
**שמעון לוק** (באנגלית: **Simon Look**‏; נולד ב-16 ביולי 1958 עפולה, ישראל), הוא כדורגלן עבר ישראלי, אשר שיחק בעמדת המגן השמאלי, הקשר השמאלי, והקיצוני השמאלי ומזוהה עם קבוצת מכבי יפו.

קורות חייו
----------

שמעון לוק נולד ב-1958 בעפולה. ב-1959 עברה המשפחה לבית שאן, וב-1960 ליפו בעקבות עבודתו של אב המשפחה. ב-1968 הצטרף לקבוצת הילדים של הפועל תל אביב ולאחר מספר חודשים עבר לקבוצת הילדים של מכבי יפו. ב-5 באוקטובר 1974, במהלך עונת 1974/1975 בליגה הלאומית הועלה לקבוצה הבוגרת ישירות מקבוצת הנערים והוא שותף במשחק הליגה מול בני יהודה תל אביב, בו הוצב כשומרו האישי של אהוד בן טובים. לאחר המשחק הועבר לקבוצת הנוער של מכבי יפו. לוק עלה שוב לקבוצה הבוגרת בשלהי עונת 1975/1976 בליגה הלאומית, ומשחקו הראשון היה ב-24 באפריל 1976 מול מכבי פתח תקווה ובו ניצחב מכבי יפו 2–3, אשר לוק בישל את אחד השערים.

לוק שיחק במגוון עמדות במגרש המגן השמאלי, הקשר השמאלי, והקיצוני השמאלי. עונתו הטובה ביותר הייתה עונת 1976/1977, במסגרתה הקבוצה שאומנה על ידי צ'וצ'קו לוי, זכתה בסגנות האליפות, ובהמשך התמודדה במשחקי האינטרטוטו. לוק שיחק ביפו עד עונת 1979/1980 ומשחקו האחרון היה ב-26 באפריל 1980 מול הפועל באר שבע. ב-1977 זומן לוק לסגל נבחרת הנוער בכדורגל. בהמשך, נכלל בסגל הנבחרת האולימפית תחת עמנואל שפר אשר כשלה בטורניר הקדם-אולימפי לקראת אולימפיאדת מוסקבה. לוק נכלל לתקופה קצרה גם בסגל הנבחרת הבוגרת ושיחק במשחק אחד מול נבחרת אוסטריה בכדורגל.

ב-1980 עבר לוק לארצות הברית ושיחק כדורגל אולמות במשך שתי עונות בקבוצת קליבלנד פורס(אנ') במסגרת ליגת הכדורגל באולמות של ארצות הברית. בקיץ 1981 בתווך בין שתי העונות, שיחק בקבוצת הכדורגל קליבלנד קובראס(אנ') במסגרת ליגת הכדורגל של ארצות הברית. ב-1983, שלהי עונת 1982/1983 בליגה הלאומית שב לישראל, השתלב שוב בקבוצת מכבי יפו ושיחק בשורותיה ב-6 משחקי ליגה ובהם כבש 2 שערים. משחקו האחרון ביפו נערך ב-16 באפריל 1983 מול מכבי נתניה. בסיום העונה שב לארצות הברית, הצטרף לקבוצת כדורגל האולמות קאנטון אינוויידרס(אנ') ושיחק בשורותיה ב-7 משחקים.

לוק מתגורר בקליבלנד, אוהיו. הוא גרוש, אב לארבעה ילדים וסב לנכדים.

לקריאה נוספת
------------

* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

קישורים חיצוניים
----------------

ויקישיתוף מדיה וקבצים בנושא **"שמעון לוק"** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. ↑  ברוך פורמן, **היידה בי-היידה בו**, עמוד 238. נתונים היסטוריים: ירון משעל.
2. ↑  שמעון לוק - ביוגרפיה, באתר clevelandblues.com (באנגלית).
3. ↑  שמעון לוק סטטיסטיקות בארצות הברית, באתר nasljerseys.com (באנגלית).

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **""שמעון לוק""**.
קובץ:Apanovich.jpg אולנה אפאנוביץ'
אולנה אפאנוביץ' (באוקראינית: Олена Михайлівна Апанович) (9 בנובמבר 1919 - 21 בפברואר 2000) הייתה היסטוריונית אוקראינית, חוקרת הקוזקום זפורוז'יאן. היא הייתה זוכת פרס אנטונוביץ'.

ביוגרפיה
--------

אולנה אפאנוביץ' נולדה במלקס, מחוז סימבירסק (כיום דימיטרובגרד, מחוז אוליאנובסק), רוסיה, למשפחתו של פקיד רכבת. קרוביה מספרים על אמה שילדה את אולנה בקרון רכבת. אביה היה ממוצא איכרים בלארוס (ומכאן שם המשפחה הבלארוסי Apanovich) ואמה הייתה ממוצא אצולה פולנית קטנה. היא בילתה את כל ילדותה במנצ'וריה, צפון מזרח סין, שם עבד אביה. משפחתה גורשה מסין על ידי היפנים. הם התיישבו בחרקוב ב-1933, שם סיימה אולנה את התיכון. אמה של אולנה נפטרה זמן קצר לאחר מכן ואביה דוכא ב-1939 על ידי האשמות שווא.

ב-1937 היא נכנסה ל"מכון כל-איחוד לעיתונאות" במוסקבה, אך בית הספר נסגר עד מהרה ואפאנוביץ' חזרה לחארקוב שם סיימה את לימודיה במכון הפדגוגי (הפקולטה לשפה וספרות רוסית) זמן קצר לפני תחילת ה-2. מלחמת העולם. לאחר תחילת הפלישה הגרמנית היא פונתה לקזחסטן ובשקיריה. ממאי 1944 עבדה אולנה בארכיון המדינה המרכזי של אוקראינה בקייב כחוקרת והכינה מסמכים היסטוריים רבים לפרסום.

ב-1950, אפאנוביץ' הגנה על עבודת הגמר שלה לתואר מועמד למדעים (שווה ערך לדוקטורט) על השתתפותם של הקוזקים זפורוז'יאנים במלחמת רוסיה-טורקיה בשנים 1768-1774. לאחר מכן הצטרפה למכון להיסטוריה של האקדמיה למדעים של אוקראינה כמומחית מובילה לקוזקום. במהלך התקופה של 1950-72, היא הובילה משלחות ארכיאולוגיות למקומות הקשורים להיסטוריה של הקוזקים של זפורוז'יאן, פרסמה עבודות מדעיות רבות, והכינה רישום מלא של אנדרטאות קוזק זפורוז'יאן.

מ-1972, לאחר שפוטר מסיבות פוליטיות מהמכון להיסטוריה, עבד אפאנוביץ' בספרייה המדעית המרכזית של האקדמיה למדע של אוקראינה, ותרם תרומה משמעותית בחקר כתבי היד. בתחילת שנות ה-80 היא הוזמנה לעתים קרובות להיות יועצת היסטורית לסרטים דוקומנטריים ובדיוניים על הקוזקום האוקראיני.

פרסים והצטיינות
---------------

1991, הפך אפאנוביץ' לחבר באיגוד הסופרים של אוקראינה

1994, הוענק בפרס על שם T.Shevchenko

1995, פרס אנטונוביץ' (ארה"ב)
צִמְבּוּז - צמצום בזבוז מזון. המונח נטבע על ידי ארגון The Natural Step Israel ה*עוסק בצמצום בזבוז מזון משנת 2013 מתוך מטרה לחזק את ערכי הקיימות- סביבה, חברה וכלכלה. הארגון פועל במגוון מישורים - העלאת מודעות לשינוי התנהגות, תאריכי תפוגה - תמחור דינמי, הסדרה והוזלה וולונטרית ברשתות, קידום מדיניות לאומית ומקומית, צמצום בזבוז מזון בהסעדה מוסדית וקידום שימוש בטכנולוגיות מתקדמות בתחום המזון. בכל שנה, בשבוע של ה-12.3 מתקיים שבוע הצמבוז ביוזמת הארגון, בו שותפים חברות וארגונים רבים.*

כשניגשים לבחון אובדן ובזבוז מזון במקטעים לאורך שרשרת האספקה, מקובל להבחין בין אובדן מזון (food loss)– השלכת המזון בשלבים המוקדמים בשרשרת, מהמקור החקלאי ועד סיום שלב הייצור, לבין בזבוז מזון (food waste) – השלכת מזון מנקודות השיווק והמכירה והלאה, לרבות כל אזורי הצריכה כגון מסעדות, בתי מלון, מקומות העבודה ומשקי הבית. בזבוז מזון הוא בעיה סביבתית, כלכלית וחברתית. 

סיבות לבזבוז מזון: 

* תהליכי ייצור ושיווק
* תנאי אחסון ותפוגה
* קניית יתר

כיצד ניתן לְצָמְבֵּז?

1. **לבדוק** מה יש במקרר או במזווה, לפני שמכינים רשימת קניות
2. **לתכנן** את הארוחות בהתאם ללו"ז השבועי ולמה שכבר יש בבית
3. **לבשל במידה המתאימה** למספר האנשים בכל ארוחה
4. **להקפיא** שאריות במנות קטנות
5. **לקנות מקומי**- לאתר חקלאים, שווקים ונקודות מכירה קרובות
פב

לו אולכסנדרוביץ' וישבאבה (נולד ב-28 במרץ 1986, קרמטורסק, מחוז דונייצק, SSR האוקראינית) הוא אקטיביסט, מוזיקאי וסופר אוקראיני. מייסד שותף וראש ה-NGO "One Planet", שליח UNDP לסובלנות באוקראינה.

ביוגרפיה
--------

פבלו וישבאבה נולד [[בקרמטורסק]]. הוא החל ללמוד הנדסה באקדמיה לבניית מכונות של דונבאס, אך לאחר השנה השלישית הוא חזר בו ממסמכיו ונרשם לעיתונאות באוניברסיטה הממלכתית של מריופול. במהלך לימודיו עבד שלוש שנים בעיתון "פריאזובסקי רבוצ'י".

ב-2012, לאחר שסיים את לימודיו באוניברסיטה בהצטיינות, עבר לקייב. לקח חלק פעיל במהפכה של כבוד, בפרט בעבודת מרכז העיתונות של מטה ההתנגדות הלאומית. לאחר הפלת משטר ינוקוביץ' עבד במשך שנה וחצי בשירות העיתונות של קבינט השרים של אוקראינה, ועסק בתקשורת בינלאומית וביחסים בין משרדים.

הוא סירב להשתמש בשפה הרוסית, עבר לאוקראינית, בטענה שמעשה זה הוא כיבוש קרמטורסק על ידי "שכירי חרב של הפדרציה הרוסית ומשתפי פעולה".

ב-2013 הוא הפך לצמחוני, ב-2015 הפך לטבעוני, ולבסוף ויתר על פירות ים וביגוד מבעלי חיים. ב-13 באפריל 2016 הוא פתח את בית הקפה הטבעוני הראשון "וואן פלאנט" באוקראינה. באוגוסט של אותה שנה, הוא החליט לייסד תזמורת מוזיקלית שתבצע מוזיקה מקורית ושירים המוקדשים להרמוניה של האדם והטבע.

במהלך קיץ 2017, "One Planet Orchestra" אספה יותר מ-45 אלף Hryvnia בפלטפורמת מימון ההמונים "Spilnokost", והפכה ללהקה האוקראינית הראשונה שקיבלה מימון ציבורי מלא עבור הקלטת אלבום.

בדצמבר 2016 הוא ייסד את הארגון הציבורי "כוכב אחד", שמטרותיו לשים קץ לניצול בעלי חיים, לאסור חוות פרווה, ביטול אפליה בין מינים, מאבק בשינויי אקלים והכחדת מינים.

בשנת 2017, נבחר פבלו וישבאבה לשגריר לענייני סובלנות של UNDP באוקראינה.

הוא התפרסם בציבור הרחב בזכות השתתפותו בקמפיין נגד הפרווה "KhutroOFF". בספטמבר 2018, עצומה שיצר וישבאבה ל-Verhovna Rada בנוגע לאיסור על ייצור פרוות באוקראינה קיבלה 27,000 חתימות, שהפכו באותה תקופה למקסימום ההיסטורי של תמיכה ציבורית[10]. ב-26 בנובמבר של אותה שנה, וישבבה נשפך בתה ירוק על ידי מתנגדיו במהלך עצרת נגד ביטול האיסור על ציד איילים, הרשום בספר האדום של אוקראינה .

בתחילת 2019, פבלו וישבאבה הוביל את המאבק נגד בניית חוות מינקים על ידי תעשיין הולנדי בכפר Pidhirne, בוולין. יזם את היצירה ולקח חלק פעיל בפיתוח טיוטת החוק לאיסור ייצור פרוות באוקראינה מס' 10019, אשר נרשמה ב-Verhovna Rada ב-7 בפברואר 2019.

לאחר תחילת הפלישה הרוסית לאוקראינה, הוא התנדב לכוחות המזוינים של אוקראינה להילחם באזור דונבאס.

עובדות מעניינות

בראיון, פבלו וישבאבה שם את מהטמה גנדי ונלסון מנדלה כנקודות ההתייחסות המוסריות שלו, ובין דמויות אוקראיניות הוא מציין את Hryhoriy Skovoroda ו- Taras Shevchenko. בילדותו, וישבאבו לא התקבל לבית הספר למוזיקה קרמטורסק, וציין כי היו חסרים לו יכולות מוזיקליות.

תבנית {{אישיות}} ריקה מתוכן. יש להזין פרמטרים בערך או בוויקינתונים.
מייסדת עמותת ״ים של חברים״

**שירי קניגסברג לוי** [שפת המקור: שירי קניגסברג לוי], 27 למאי 1978, מייסדת עמותת ״ים של חברים״, מרצה, מחנכת לחינוך מיוחד.

קורות חיים
----------

שירי קניגסברג-לוי, מורה לחינוך מיוחד בת 44, נשואה ואם לארבעה, מתגוררת במושב גיאה. 

**שירי מקדישה את חייה למאבק נגד בריונות וחרמות.**

המסע שלה החל לפני שלוש שנים כשגילתה שבתה מאי סבלה מבריונות במהלך שנת הלימודים שלה. הניסיון האישי הזה הניע את שירי להשתלב בטיפול בבעיה הכואבת של חרמות ובריונות.

מתוך כאבה האישי ורצון עז לעשות שינוי, החליטה שירי להפוך את הכאב שלה לעשייה. 

היא התחילה בשיתוף הסיפור שלה באמצעות סרטון, שהפך במהירות לוויראלי, והגיע למאות אלפי אנשים, מה שהוביל להקמת קבוצת הפייסבוק "ים של חברים", קהילה תומכת שמתהדרת כיום בלמעלה מ-35,000 חברים והתרחבה ל-50 סניפים ברחבי הארץ. המטרה העיקרית של הקבוצה היא לחבר ילדים והורים המתמודדים עם אתגרים דומים, לספק להם מרחב בטוח לחלוק את ההתמודדויות החברתיות שלהם וליצור חברויות משמעותיות.

השפעת עבודתה של שירי הייתה מרחיקת לכת, היא העלתה את המודעות לנושא וגרמה לבתי ספר ועיריות ליישם מדיניות המטפחת סביבה מכילה יותר. 

על אף אופי עבודתה התובעני, היא נותרה מחויבת למשימתה, ובחודש פברואר 2023 הפכה "ים של חברים" לעמותה רשומה בישראל ופועלת כיום בכל רחבי הארץ לקידום והעצמת ילדים שהוחרמו ועומדים בפני בריונות. העמותה שמה לה למטרה ליצור קשרים ולהרחיב מעגלים חברתיים, להבטיח שילדים אלו יקבלו את התמיכה הדרושה להם ולהיות לעמותה המשותפת לאנשי מקצוע המחוללת שינוי במערכת החינוך.

באמצעות מסירותה לרווחת הילדים, שירי קניגסברג-לוי נחושה ליצור עולם שבו ילדים, בני נוער, הורים ומחנכים מצוידים בכלים להתייצב נגד בריונות וחרמות, לטפח תרבות של כבוד הדדי, הבנה ותמיכה במוסדות חינוך באמצעות הרצאות מקצועיות ויוזמות שיתופיות. 

כיום, מרצה שירי בבתי ספר, רשויות מקומיות ובארגונים גדולים. בהרצאתה משתפת שירי על סיפורה האישי, מתן כלים להתמודדות עם חרם להורים ולילדים וזיהוי נורות האזהרה.

מספריו
------

מתלמידיו
--------

ראו גם
------

* ערך1

לקריאה נוספת
------------

* שם סופר, **שם ספר**, שם הוצאה, תאריך הוצאה.

קישורים חיצוניים
----------------

* המורה של המדינה, YNET
* האנשים של המדינה 2023, נלי תגר אביב אלוש, YNET
* המשפיעות לטובה 2022, לאישה
* כשילד עובר חרם זה מרסק משפחות , רדיו 103fm
* על החרם שעברה ביתה מאי, לאישה
* ראיון בתוכנית גלית ואילנית, קשת 12

הערות שוליים
------------
מיכאל (מיקי) ירושלמי, יקיר העיר תל אביב-יפו, נולד ב-1947 בתל אביב הקטנה, לאביו דוד-יקיר תל אביב, ולאימו אילנה, אח בכור לאחיו ירון ולאחותו הקטנה אורנה.
מיקי למד ביסודי בבית ספר הכרמל ואח"כ ב"תיכון חדש".
לאחר שירותו הצבאי, הצטרף לעסק המשפחתי אותו הוא מנהל עד היום.
למיקי שתי בנות: שרון ונטלי, ותשעה נכדים מקסימים, כולם גרים בסמוך, שבט גדול ומאושר. 
אחיו של מיקי ירון ירושלמי ז"ל, לוחם בגדוד 890 בצנחנים, נפל במלחמת ההתשה בסיני בשנת 1969.
משפחת ירושלמי החליטה להנציח את זכרו, אך לא באנדרטה דוממת, כי אם בפעילות קהילתית-חברתית-תרבותית. מיקי הצטרף לשליחות הזו מאז ועד היום. 
בשנת 1980 הצטרף מיקי ירושלמי לקבוצת יוצרים, שחקנים ובימאים בראשותם של עודד קוטלר ונועה צ'לטון שהקימו את קבוצת התיאטרון נווה צדק. יעדה של הקבוצה היה להקים את ה"אוף ברודווי" הראשון בישראל, תיאטרון השוליים- ה"פרינג'", ששם לעצמו למטרה להביא לקהלים הרבים והשונים את המושג החדש : תיאטרון חברתי. 
על חורבות בית הספר הראשון לבנות בשכונת נווה צדק, בניין שניטש ונעזב בתחילת שנות החמישים של המאה הקודמת והיה מקום מושבם של נרקומנים וחסרי בית, הקימה ושיפצה משפחת ירושלמי בתחילת שנות התשעים אולם הצגות וחדרי חזרות במהלך זה נקרא הבניין על שם הצנחן ירון ירושלמי ז"ל.
במשך השנים, שיפצה משפחת ירושלמי את הבניין והאולם מספר פעמים. החל משנת 1993 ועד שנת 2016 שמשו האולם וחדרי החזרות את תיאטרון אורנה פורת לילדים בפעילותם השוטפת.
תיאטרון אורנה פורת הוקם על ידי השחקנית אורנה פורת בשיתוף עם שר החינוך דאז יגאל אלון במטרה לקרב את הילדים והנוער לעולם התרבות והתיאטרון.
בראשית שנות ה-90 פשט התיאטרון את הרגל וסגר את שעריו. מיקי ירושלמי צורף להנהלה ציבורית חדשה אשר מטרתה הייתה לשקם ולהקים את התיאטרון. ב-1995 נבחר ירושלמי לכהן כיו"ר ההנהלה הציבורית, ומאז ועד היום, הוא מכהן כיו"ר מעורב.
בתקופה זו עבר עולם התיאטרון לילדים מהפך. תיאטרון אורנה פורת היה הראשון שהעביר את הצגות הילדים מאולמי התעמלות להיכלי תרבות עם תפאורה, תאורה ועולם תיאטרוני מלא. 
בשנת 1970 זכה מיקי בפרס יקיר העיר תל אביב.
התיאטרון גדל והלך במשך השנים ומקיים כבר שנים ארוכות סדנאות בכל רחבי הארץ, מפעל מנויים משגשג, משפחת ירושלמי תורמת מדי שנה לקיומם של שני פסטיבלים גדולים שהפכו למסורת בפורים ובסוכות, ע"ש הצנחן ירון ירושלמי, כמו כן תורמת משפחת ירושלמי מדי שנה מלגות לעידוד יוצרים צעירים.
התיאטרון מציג הצגות איכותיות ומעלה מדי שנה מדן ועד אילת כ-3000 הצגות בשנה, והשנה זכה ברוב הפרסים להצגות ילדים.
במהלך השנים כיהן מיקי ירושלמי בתפקידים נוספים רבים :
- מ"מ יו"ר קרן ת"א לפיתוח-ראש העיר רון חולדאי, עד היום
- יו"ר הוועדה לאומנות אחרת במשכן לאמנויות הבמה, עד היום
- כיהן כיו"ר "בית צבי" ברמת גן
- יו"ר המועצה הציבורית בתיאטרון מחול ענבל
- יו"ר ועדת הכספים סינמטק ת"א
- יו"ר ועדת הכספים של המשכן לאומנויות הבמה.
- יו"ר ועדת התרבות ב"שותפות תל אביב-לוס אנג'לס"
- חבר המועצה הציבורית של להקת בת שבע

```
  בשנת 2022 הוכרז מיקי כזוכה בפרס מפעל חיים של אמ"י.
```
**אבי עופר**

אנימטור, מאייר, מעצב חזותי

ביוגרפיה

נולד ב1975 בתל אביב יפו. בנעוריו עבר עם משפחתו להתגורר בגבעתיים. כיום גר בברצלונה בספרד.

יצר אנימציה לעשרות סרטים וספרים במסגרות שונות ובאופן עצמאי בארץ, בספרד וארה"ב.

**יצירותיו בתחום האנימציה**

בין עשרות הסרטים שיצר עבור TED
המתמטיקה הבלתי צפויה מאחורי "ליל הכוכבים" של ואן גוך מאת נטלייה סנט קליר 2004
האם אפשר לרדת במשקל מהר? מאת היי מאן צ'אן 2022
למה כדאי לך לקרוא את "דון קיחוטה" מאת איאן סטבאנס 
מי מחליט מה המשמעות של האמנות? מאת היילי לויט
האם ל"הקוסם המופלא מארץ עוץ" יש מסר נסתר? מאת דיוויד ב. פארקר
למה פילים לעולם לא שוכחים? מאת אלכס גנדלר

בין הספרים שאייר בארץ ובעולם

* "קונצרט בחולות" מאת תמי שם טוב ורחלה זנדבנק, "כתר" 2013 (תרגום לאנגלית)

* "הדובי של פרד" מאת איריס ארגמן, "הקיבוץ המאוחד",2016 (תרגום לאנגלית וצרפתית)

* "מכתב לביאליק" מאת רינת פרימו, "ידיעות ספרים",2015

* "לוטה עוזבת את הבית" מאת אסטריד לינדגרן, תרגום יעל צובארי, "ידיעות ספרים" 2016

* "המטבח של גברת דובדבן" מאת סילביה פלאת',תרגום מאירה פירון , "כתר" 2011

* "הצדף" מאת מיה לוי ירון, "הקיבוץ המאוחד", ספריית פועלים , 2016

* "Billy Bones-Tales from the Secrets Closet"

2008 Christopher Lincoln Little, Brown

Atrapamiradas מאת Marina Nuñez הוצאת kalandraka,  (ספרדית, קטאלאנית, איטלקית, פורטוגזית, קוריאנית) 2020

* Miles de Universos מאת Marina Nuñez , הוצאת Sant Joan de Déu Barcelona Hospital , Planeta (ספרדית קטאלאנית) 2020

"Nuestro rincón" מאת Marina Nuñez, הוצאת Triqueta Editora (ספרדית ,קטאלאנית) 2022 ,

איורים בעיתונות

מוסף "עסקים" בעיתון "מעריב" 2003-2001

מוסף עיתון "הארץ", המדור של מירי חנוך ונרי לבנה, 2008- 2016

עבודות אנימציה בתיאטרוןתיאטרון "הבימה", אנימציה להצגה "אותו הים" על פי יצירתו של עמוס עוז

פרסים

פרס בתחרות אנימציה שנערכה לפני פסטיבל הקולנוע בירושלים 2003, הסרט Autofoto הוקרן בערב פתיחת הפסטיבל

פרס על הסרט Sandbox , פסטיבל i Castelli Animati 2007,פרס מיוחד על שם Fabrizio Bellocchio,

פרס יורם גרוס למצוינות באנימציה , אסיפ"א ישראל ,סינמטק ת"א, פסטיבל אסיף, 2010

פרס ראשון, פסטיבל אנסי 2013 , בתחרות תחת הכותרת Feet in the water, head in the movies,בשיתוף Cartoon Network  ו Dailymotion

קישורים

האתר של אבי עופר

ראיון עם אבי עופר באתר "הפנקס"

אבי עופר באתר "מונפש"
דוד גביסון נולד בבולגריה בשלהי מלחמת העולם השנייה. ב-1949 עלתה המשפחה לארץ והשתקעה בטירת הכרמל. מגיל 14 שיחק בקבוצת הנערים המקומית והתגלה כשחקן מוכשר וזריז. בגיל 16 הוא התקבל לקבוצת הנערים של הפועל חיפה, בה שימש כבלם וקפטן הקבוצה. ב-1961 גביסון זכה עם קבוצת הנוער באליפות מחוז הצפון. בעונת 1961/62 מאמן קבוצת הבוגרים פאל יאבור צירף את גביסון לסגל והוא ערך את הופעת הבכורה שלו בגיל 17.5 בתפקיד המגן הימני. במקביל הוא המשיך גם לשחק בקבוצת הנוער שזכתה באליפות מחוז נוספת וזומן לנבחרת הנוער. בעונה שלאחר מכן גביסון כבר היה שחקן הרכב והיה שותף לזכיה הראשונה של הקבוצה בגביע המדינה ב-1963 לאחר נצחון על מכבי חיפה בגמר שנערך בקרית אליעזר. ב-1964 הוא זכה עם נבחרת הנוער באליפות אסיה, ביחד עם איציק אנגלנדר וגודי גולדברג. בעונת 1964/65, הוא היה שותף ל"גמר שלא נגמר" מול מכבי ת"א, כשהוא משחק ב-2 מתוך 3 המשחקים. ב-1965 גביסון זומן לסגל נבחרת ישראל לקראת מוקדמות גביע העולם, אבל לא שותף במשחקים הרשמיים. ב-1966 הוא קיבל את סרט הקפטן של הפועל חיפה בגיל 22 בלבד. בגמר הגביע שנערך באותה שנה מול שמשון ת"א הוא נגח את שער הניצחון. בסיום המשחק גביסון הניף את גביע המדינה השני בתולדות הקבוצה. הוא המשיך בתפקיד הקפטן גם בעונה הכפולה 1966/68 אותה סיימה הקבוצה במקום השלישי. הקריירה של גביסון נקטעה בגיל 26 לאחר שנפצע, עבר ניתוח בברך ונאלץ לפרוש. דוד גביסון ז"ל נפטר ב-2007 בגיל 63 לאחר מחלה קשה.
דלית הלוי סיטרוק
מטפלת פרטנית משפחתית וזוגית, יו"ר אגודת איל"ט (האגודה הישראלית לייעוץ טיפולי), תלמידתה וממשיכה של ד"ר אדריאנה פלדמן, במשך 12 שנה למדה את משנתה של אדריאנה אודות הפסיכולוגיה ההומניסטית.
דלית הלוי סיטרוק בעלת קליניקה בגן יבנה, מטפלת ומדריכה מוסמכת בפסיכותרפיה הומניסטית, הכניסה את הגישה ההומניסטית לבתי הספר דרך תוכנית נכ"ס (נתינה, כבוד, סבלנות) בגפן (5551), תוכנית טיפולית ברוח הפסיכולוגיה ההומניסטית שמטרתה לתת כלים לתלמידים, לצוות ולהורים להתמודדות עם אתגרי החיים מתוך אמונה שאין בעיה באדם אלא האדם נתקל בבעיה ואם ניתן לו כלים ונטפח תחושת מסוגלות, הוא יצליח להתמודד את אתגרי החיים.
הגישה ההומניסטית היא גישה אופטימית, אוהבת אדם ומכוונת את האדם ליצירת משמעות וחיבור לייעוד.
ב2018 ביקשה ד"ר אדריאנה פלדמן מדלית להמשיך את דרכה ולהביא לישראל את הפסיכותרפיה ההומניסטית, הכוח השלישי בפסיכולוגיה אשר מוכר בעולם כבר מ1950.
כיום ניתן ללמוד פסיכותרפיה הומניסטית במכללה האקדמית רמת גן באחווה ובמכללת אשדוד.
דלית הלוי סיטרוק מומחית בתחום של טיפול באנשים הסובלים מחוסר שליטה בכעסים, התפרצויות זעם ובמניעת תוקפנות.
**קָטֶה טֶר הוֹרְסְט** (הולנדית: Kate ter Horst) הייתה תושבת הכפר אוסטרבק (אנ') שבהולנד, שטיפלה בביתה בחיילים בריטים פצועים במהלך הקרב על ארנם במבצע מרקט גרדן. בעקבות זאת זכתה בתואר חברה במסדר האימפריה הבריטית. בפי מטופליה נקראה 'המלאך מארנם'.

במבצע מרקט נחתה האוגדה המוטסת ה־1 הבריטית ממערב לארנם על מנת להשתלט על העיר וסביבתה ובעיקר על שני הגשרים העוברים בה על הריין ולהחזיק בהם עד להגעת גיס ל' מדרום. בפועל הצליח רק גדוד מתוגבר להגיע אל הגשר, שם החזיק מעמד במשך ארבעה ימים מול כוחות עדיפים עד שנכנע, ושאר האוגדה נדחקה למתחם הגנתי סביב הכפר אוסטרבק, שם הדפה את כוחות הוורמאכט והוואפן־ס"ס במשך שמונה ימים עד ששרידיה הוברחו בחזרה מעבר לריין בעזרת גיס ל' שהגיע באיחור רב.

עם נחיתת הבריטים, התבקשה רשותה של טר הורסט להקים תחנת חבישה חטיבתית בביתה. במהלך שמונת ימי הלחימה, אף כשביתה היה למטרה להפגזות, טיפלה טר הורסט בכ־250 צנחנים בריטים פצועים ועודדה את רוחם, קראה בתנ"ך באוזני גוססים וסייעה למצוא מים, שהיו במשורה.

בסרט 'להם התהילה' שיחקה טר הורסט בתפקיד עצמה, וכן הקריאה את שורות הפתיחה בסרט 'גשר אחד רחוק מדי', בו גילמה את דמותה ליב אולמן.

בפברואר 1992 נהרגה טר הורסט בתאונת דרכים.

  

בפברואר 1992 בתאונת דרכים.
האגודה לרווחת פצועי צה"ל, הידועה בכינויה "אם הפצועים", היא עמותה ללא מטרות רווח המוקדשת למתן תמיכה וסיוע לחיילים פצועים ובני משפחותיהם. ארגון זה, שהוקם בשנת 1971, פועל ללא לאות כדי להבטיח שאלה שהקריבו את רווחתם למען ביטחון ארצם יקבלו את הטיפול ותשומת הלב הראויים להם.

תחת הנהגתו של זאב הרטמן, מנהל הארגון ותיק פצוע מלחמה בעצמו, פועלת "אם הפצועים" מתוך הבנה עמוקה של הכאב והאתגרים העומדים בפני המתמודדים עם פציעות קשות. ניסיונו האישי של הרטמן מאפשר לו להזדהות עמוקה עם חיילים פצועים, ומחזק עוד יותר את מחויבות העמותה למשימתה.

"אם הפצוים" מציעה מגוון רחב של שירותים ותוכניות שנועדו לענות על הצרכים הייחודיים של כל אדם. שירותים אלה כוללים סיוע רפואי ושיקום, תמיכה כספית, ייעוץ פסיכולוגי ויוזמות שילוב חברתי.

אחד ההיבטים המרכזיים בעבודתה של "אם הפצוים" הוא הדגש על מעורבות קהילתית. הארגון מעודד באופן פעיל מתנדבים להשתתף בפעילויות שונות שמטרתן לשפר את חייהם של חיילים פצועים. תחושה זו של אחווה ותמיכה הדדית לא רק מיטיבה עם הנפגעים, אלא גם מטפחת קשר חזק בין כל חברי הקהילה.

לסיכום, "אם הפצועים" הוא ארגון חיוני בישראל, הממלא תפקיד מכריע בטיפול בפצועי המדינה. באמצעות גישתה המקיפה, המשלבת תמיכה מקצועית עם תחושת אמפתיה והבנה אמיתית בהדרכתו של זאב הרטמן, הותירה העמותה חותם מתמשך על חייהם של אינספור אנשים ותמשיך לעשות זאת עוד שנים רבות.
**כינת ציפורים** היא כינה כוססת (חרק קטן נושך) מסוג Phthiraptera, הנצמדת כטפילה לבעלי חיים בעלי דם חם, ובמיוחד לציפורים. כיני ציפורים ניזונות מנוצות, עור או לעיתים מדם. אין להם כנפיים, וחלקי הפה הנושכים שלהם מבחינים בינן לבין כינים אמיתיות, היונקות דם.  

כמעט כל הציפורים המבויתות הן מארחות של לפחות מין אחד של כינת ציפורים. תרנגולות ועופות אחרים מותקפים על ידי סוגים רבים של כיני ציפורים.  בדרך כלל, כיני ציפורים אינן גורמות נזק רב לציפור אלא אם כן היא נגועה בצורה חריגה כמו במקרה של ציפורים עם מקור פגום שאינם יכולים לטפל בעצמם כראוי. 

במקרים כאלה, הגירוי מהכינים עלול לגרום לציפור לפגוע בעצמה על ידי גירוד. במקרים קיצוניים, הנגע עלול להפריע לייצור הביצים ולפיטום העופות. בניגוד לכינים אמיתיות, כיני עופות אינן נושאות מחלות זיהומיות. כיוון שכיני הציפורים התפתחו יחד עם המארחים הספציפיים שלהם, קשרים פילוגנטיים בין כיני ציפורים הם לפעמים שימושיים כאשר מנסים לקבוע קשרים פילוגנטיים בין ציפורים. 

בעבר, כל הכינים הכוססות נחשבו לחלק מהקבוצה הפרפילטית מאלופגה (Mallophaga) בעוד שהכינים היונקות נחשבו יוצרות את הקבוצה אנופלורה (Anoplura). סיווג מחדש לאחרונה (Clay, 1970) שילב קבוצות אלה לסדרה פתירפטרה (Phthiraptera). כיני העופות שייכים לשני תתי-סדרות - אמבליצרה ואישנוצרה, אם כי חלק מחברי תת-הסדרות הללו אינם טפילי ציפורים ולכן אינם כיני ציפורים. : 2010–202 

המשפחות שהן טפיליות לציפורים הן: 

* תת סדר אמבליצרה
	+ משפחת Menoponidae - ציפורים, בעיקר תרנגולות.
	+ משפחת Laemobothriidae - ציפורי מים וניצים.
	+ משפחת Ricinidae - יונקי דבש וציפורי שיר.
* תת-סדר אישנוצרה
	+ משפחת Philopteridae - ציפורים, בעיקר תרגולות.

הערות שוליים
------------

1. 1 2  "Bird louse" on Encyclopædia Britannica.
2. 1 2 3  "Bird louse". *How Stuff Works?*. HowStuffWorks, Inc. 2008-04-22. נבדק ב-2010-04-08.
3. ↑  Cohen, Baker, Belchschmidt, Dittmann, Furness, Gerwin, Helbig, de Korte, Marshall, Palma, Peter, Ramli, Siebold, Willcox, Wilson and Zink (1997). *Enigmatic phylogeny of skuas.* Proc. Biol. Sci. 264(1379): 181–190.
4. 1 2  Gillot, C. *Entomology* 2nd Ed. (1995) Springer, מסת"ב 0-306-44967-6, מסת"ב 978-0-306-44967-3. Accessed on Google Books on 9 Apr 2010.

הפניות
------

* "כינת ציפורים". אנציקלופדיה בריטניקה מקוונת 2010. אוחזר ב-9 באפריל 2010.
"צוות מנחוס" הם צוות קומי המרכיב 3 אנשים. הצוות עושה הופעות סטנדאפ מצחיקים לילדים,עושים סרטונים ברשת,וגם מופיעים בסדרות טלוויזיה מצחיקות. הצוות התפרק ב 2020.

**צוות מנחוס**

התחלת ההרכב: או 2014 או 2015 או 2016

התפרקות ההרכב: 2020

חברים בהרכב: אורן בקשי, תמיר אמזלג, לישי שמואל.

**היסטוריה**

הצמד התחיל את דרכו בסרטונים מצחיקים לילדים ברשתות החברתיות,וכך הפך להיות צמד סטנדאפיסטים לילדים שעושים הופעות בכל רחבי הארץ, ומשתתפים בסדרות טלוויזיה ממש מצחיקות(כגון:"הצחוקייה"). כל כך הרבה ילדים אהבו את התכנים שלהם וחלקם גם אמרו שהם הצמד הקומי האהוב עליהם. לרוב בסרטוני הצמד ברשתות החברתיות הצמד שם איפור,שם לק,שם פאות ומתלבשים כמו בנות בישביל סרטונים מצחיקים לרשתות. אך בדרך כלל הם כמו עצמם, בנים מצחיקים עד מאוד שכל כך הרבה ילדים אוהבים. ממש ממש בתחילת הקורונה, בשנת 2020, החבורה החליטה להתפרק, אך אמרו כי הם עדיין יעלו סרטונים לרשת, פשוט בנפרד, ולא כמו תמיד, ביחד. גם כל ההופעות והסדרות טלוויזיה שלהם נגמרו והם לא הופיעו יותר שם. הערוצים של הרשתות החברתיות שלהם,כולם,הועברו לאורן בקשי,אחד מחברי הצוות שלהם,וכדי שתמיר ולישי,שני החברים האחרים, יעלו סרטונים, הם צריכים לבקש מאורן שיעלה. למרות שהצמד התפרק, עדיין אפשר לראות את כל הסרטונים המצחיקים שלהם.

**אורן בקשי**

חבר ב"צוות מנחוס" עם לישי שמואל ותמיר אמזלג.הערוץ של הצוות בבעלותו. עושה סרטונים מצחיקים עם חבריו, סדרות טלוויזיה מצחיקות והופעות סטנדאפ לילדים ברחבי הארץ, וכל זה רק עד שנת 2020. מעלה סרטונים בדרך כלל בטיקטוק מ 2020, אך גם קצת ביוטיוב.הראשון בחבורה.

**תמיר אמזלג**

חבר ב"צוות מנחוס" עם אורן בקשי ולישי שמואל. מ-2020 לא עושה כל כך סרטונים ליוטיוב ולטיקטוק,לא ידוע למה. עד 2020 עשה עם חבריו סרטונים מצחיקים ברשת,סדרות טלוויזיה מצחיקות והופעות סטנדאפ לילדים בכל רחבי הארץ.השני בחבורה.

**לישי שמואל**

חבר ב"צוות מנחוס" עם אורן בקשי ותמיר אמזלג. גם הוא,כמו תמיר,מ 2020 לא כל כך עושה סרטונים ברשת, גם לא ידוע למה. עד 2020 עשה עם חבריו סרטונים מצחיקים לרשת, סדרות טלוויזיה מצחיקות והופעות סטנדאפ מצחיקים במיוחד לילדים בכל רחבי הארץ. השלישי והאחרון בחבורה.
***פאלקסצייטונג*** היה הביטאון הרשמי של הבונד, שיצא לאור ביידיש בוורשה, בתקופת הרפובליקה הפולנית השנייה, בין 25 בנובמבר 1921 ל- 26 בספטמבר 1939 ולאחר מכן בין פברואר 1946 לינואר 1949.

בין השנים 1923 – 1926 העיתון הופיע תחת השמות די "נייע צייט" (זמנים חדשים), "אונזער צייט" (הזמן שלנו), "אונזער פאלקסצייטונג" (עיתון העם שלנו),  "נייע פאלקסצייטונג" (עיתון העם החדש) ולאחר מכן "פאלקסצייטונד" (עיתון העם).

העיתון מומן מכספי הבונד בתוספת תרומות שהגיעו באופן לא סדיר מארצות הברית ובמידה מועטה מפרסומות.

בשנתו הראשונה, "פאלקסצייטונד"  יצא לאור כשבועון ובין השנים 1922 – 1939 כעיתון יומי. 

בין השנים  1922 - 1925 העיתון הופץ ששה ימים בשבוע. בשנת 1925 הוחלט להוציאו לאור גם בשבת, למרות התנגדותם של החוגים הדתיים. בעיתון היו בין ארבעה לשמונה עמודים ותפוצתו נעה בין 10,000 ל-18,000 עותקים. 

העיתון שיקף את הדעות האנטי-קומוניסטיות ואנטי ציוניות של הבונד ותפקידו העיקרי היה להפיץ את האידיאולוגיה הסוציאליסטית החילונית של הבונד בקרב הפועלים דוברי היידיש. הוא דיווח על מדיניותה של פולין ועל הדיונים שהתקיימו בבית התחתון של הפרלמנט הפולני (בפולנית Sejm) אך גם על נושאים שנגעו ישירות לקהילה היהודית בפולין.

ה"פאלקסצייטונג", הקדיש מקום נרחב לסיקור פעילות ציש"א (ביידיש צענטראַלער יידישער שול-אָרגאַניזאַציע אין דער פוילישער רעפובליק ) "ארגון בתי הספר היידים המרכזי ברפובליקה הפולנית"  שהבונד נמנה בין מקימיו.

בשנת 1936 התפרסמו בו מאמרים שביקרו נחרצות את תוכנית האווקואציה של ז'בוטינסקי.

בנוסף לכתבות ולמאמרים בעלי אופי פוליטי ואידיאולוגי, העיתון פרסם מוסף לתרבות, מדע וטכנולוגיה ובו כתבות על אירועי תרבות בשפת היידיש וקטעים מיצירותיהם של סופרים יידיש יצחק לייב פרץ, איציק מנגר ושלום אש, שבועון לילדים בשם "קליינע פאלקס צייטונג" (בין השנים 1922 – 1926) מוסף לנוער "די נייע יוגנד" (הנוער החדש), בחודשים אפריל – אוגוסט 1922 ומדור מיוחד לנשים "פֿרויען ווינקל" (פינת האישה) בשנת 1930.

הגיליון האחרון של "פאלקסצייטונד"  הופיע ב-8 בספטמבר 1939 יומיים לאחר כיבוש פולין בידי גרמניה הנאצית וברית המועצות. 

  

העיתון "פאלקסצייטונד"  חידש את פעילותו בשנת 1946 כאשר יצא לאור פעם בשלושה עד ארבעה שבועות. כתבו בו בין היתר על התחדשות החיים היהודיים בפולין, על המצב בפלסטינה, ופרסמו זיכרונות של שורדי השואה לצד שירה ופרוזה של סופרי יידיש וסופרים אחרים וביניהם יוסף אופטושו, משה קוּלבַּק, **מלך ראַוויטש**, לב טולסטוי, **אפטון ביל סינקליי**.

העיתון הפסיק להופיע בשנת 1949 לאחר פירוק הבונד בלחץ המפלגה הקומוניסטית.

עותקים של העיתון שהופיעו בפולין בין השנים 1946 – 1949 נשמרים בספרייה הלאומית של פולין ומהווים בסיס למחקרים רבים על חיי היהודים בפולין בתקופה הזאת.
**יהדות טורקמניסטן** היא קהילה יהודית גדולה, שהתקיימה באזור מרכז אסיה בטורקמניסטן של היום.
מספר היהודים בטורקמניסטן היום מוערך באלף. הם מתגוררים בערים אשגבאט, מרי, 
דשוגוז (לשעבר תשואז) וטורקמנבאשי (לשעבר קרסנובודסק), בלקנאבט (לשעבר נביט דאג), טורקמנאבט (לשעבר שרדזו) וקרקי.

מוצאם ושמם של בני הקהילה
------------------------

רובם המכריע של יהודים ממוצא אשכנזי. צאצאיהם של היהודים האפגנים, שהתגוררו בעבר ביולוטן ובבאיראמאלי עזבו את המדינה. מעט יהודים בוכרים מתגוררים בחלק המזרחי של טורקמניסטן. אין לקונגרס היהודי העולמי שלוחה במדינה זו.

היסטוריה ודמוגרפיה
------------------

רוב יהודי טורקמניסטן הם יהודים אשכנזים שהגיעו לאזור בתקופת השלטון הסובייטי. כ-20% מהם יהודים איראנים עם שורשים עמוקים יותר בטורקמניסטן. הקהילה הגדולה ביותר, המונה 800 איש, נמצאת בבירה אשגבאט. שאר היהודים מתגוררים בטורקמנאבט ובמרי.

חיי דת וקהילה
-------------

לקהילה היהודית אין מעמד רשמי. אין במדינה בתי כנסת פעילים ורבנים, ואין חיים קהילתיים מסוג אחר. הסובייטים דכאו כל ביטוי של תרבות יהודית במדינה, ובניגוד למדינות אחרות של ברית המועצות לשעבר, הקהילה היהודית בטורקמניסטן מעולם לא השתקמה. בית הכנסת באשגבאט, היחיד במדינה, הוסב לגימנסיה על ידי הסובייטים, ולא נותרו בטורקמניסטן קהילות פורמליות. ליהודי המדינה אין מאפיין קהילתי, רובם לא מקיימים פולחן דתי או מסגירים את מוצאם הדתי בשל רדיפה דתית קשה. טורקמניסטן הפכה לאיסלמית יותר מאז שזכתה בעצמאותה, ולא-מוסלמים סובלים מאפליה על בסיס יומי.

הסוכנות היהודית הייתה פעילה בקידום הזהות היהודית ובסיוע ליהודים שבקשו לעלות לישראל.

ישראל
-----

ישראל וטורקמניסטן מקיימות יחסים דיפלומטיים מלאים. ישראל מיוצגת על ידי השגריר במוסקבה.

מאז 1989 עלו לישראל 1,050 יהודים טורקמנים.
טל שביט
-------

טל שביט הוא כלכלן ישראלי, פרופסור מן המניין במחלקה לכלכלה ומנהל עסקים באוניברסיטת אריאל. שביט מתמחה בכלכלה התנהגותית ובכלכלת אושר והוא מחלוצי המחקר בתחום כלכלת האושר בישראל. מחקריו משלבים חשיבה כלכלית קלאסית עם נקודות מבט התנהגותיות ופסיכולוגיות תוך התמקדות בערך הכלכלי של אושר ושביעות רצון מהחיים. שביט לימד והיה חבר סגל במוסדות שונים להשכלה גבוהה בישראל, ביניהם אוניברסיטת בן-גוריון, האוניברסיטה הפתוחה ובית הספר למנהל עסקים במכללה למנהל.

ביוגרפיה:
---------

טל שביט נולד ב-20 בספטמבר 1974 בעיר חדרה, שם גדל. 
שביט השלים תואר ראשון (B.Sc) בכלכלה וניהול בפקולטה להנדסת תעשייה וניהול, בטכניון, ישראל, בשנת 1996. לאחר סיום לימודיו התגייס לצה"ל ושירת ביחידה הטכנולוגית של חיל המודיעין. בשנת 2000 סיים את לימודי התואר השני בכלכלה (M.Sc) בטכניון והתחיל לעבוד בחברת סרגון נטוורקס עד שנת 2002.
את הדוקטורט (Ph.D) השלים במחלקה לכלכלה באוניברסיטת בן-גוריון, בשנת 2006 בהנחיית פרופ' אורי בן ציון. עבודת הדוקטורט שלו עסקה בהשקעה בנכסים מסוכנים תוך שימוש בגישת המימון התנהגותי. בשנת 2005 הצטרף לבית הספר למנהל עסקים במכללה למנהל שם עסק במחקר, מילא תפקידי ניהול אקדמיים ושימש כראש המחלקה למימון, סגן דיקן ודיקן. 
בשנת 2020 הצטרף למחלקה לכלכלה ומנהל עסקים באוניברסיטת אריאל ומשמש כראש תוכנית התואר השני במנהל עסקים (MBA) וכחבר בוועדת המינויים העליונה של האוניברסיטה. 
שביט נשוי לסולי, רו"ח במקצועה, ואב לשלושה ילדים. מתגורר בגבעתיים.

פעילות מחקרית
-------------

מחקריו של שביט עוסקים בשילוב בין חשיבה כלכלית ותיאוריה כלכלית ובין רגשות ואושר. בין היתר חקר שביט את הגורמים המשפיעים על העדפות זמן והיכולת לדחות סיפוקים ואת הקשר בין רגשות לבין תפיסת סיכון. חלק ממחקריו עוסק בתחום כלכלת האושר ובכלים לניהול האושר. מחקריו מיישמים תיאוריה כלכלית ומודלים כלכליים לבחינת שימור וצמיחת האושר לטווח הארוך תוך בדיקה אמפירית, על ידי שימוש בשאלונים, סקרים וניסויים כלכליים. 
שביט מעורב גם במספר פעילויות אקדמיות נוספות ובין היתר הוא חבר מערכת ועורך משנה בכתבי עת בתחום הכלכלה ההתנהגותית. בנוסף, שביט הנחה ומנחה דוקטורנטים, חבר באגודות מקצועיות בתחום הכלכלה ההתנהגותית וחקר האושר והציג את עבודותיו בעשרות כנסים בינלאומיים. 
פעילות לא אקדמית.

שביט פועל לקידום כלכלת האושר בישראל וקידום האושר הלאומי הגולמי. עיקר פעילותו היא בתקשורת הישראלית והוא כתב עד היום עשרות טורים בעיתונות והופיע פעמים רבות בתוכניות אקטואליה בטלוויזיה וברדיו. כמו כן הקליט מספר פודקאסטים העוסקים בתחום. 
בנוסף, עוסק שביט בקידום ניהול האושר של עובדים ובשימור האיזון בין עבודה לבית ומרצה ומייעץ לארגונים שונים. 
שביט משמש גם כדירקטור חיצוני בבית השקעות.

קישורים חיצוניים
----------------

* פרופיל חוקר פרופ' טל שביט
* רשימת מחקריו של פרופ' טל שביט

טורים נבחרים והופעות בתקשורת
----------------------------

* • רוצה להיות מאושר? שאל אותי כיצד.
* • לקשישים מגיעה גם "פנסיית אושר".
* • שיעור פרטי : המרדף אחר האושר.
* • הסוד הגדול : למה הישראלים כל כך מאושרים
* • 50% מהאושר הם בשליטתנו – ואת זה צריך ללמוד לנהל.
תבנית:דמות דימיונית

**וויליאם אנדרו סולאס (אנגלית: Will Solace)** הוא דמות דמיונית שיצר הסופר ריק ריירדן והוא מופיע בסדרת הספרים "פרסי ג'קסון והאולימפיים","גיבורי האולימפוס", "גורלו של אפולו" ו"השמש והכוכב" מאת ריק ריירדן. ההופעה הראשונה שלו הייתה בספר "פרסי ג'קסון ותקוות האולימפוס", כשהוא נלחם בקרב על מנהטן ועזר לרפא פצועים.

וויל הוא הבן של אפולו, אל הרפואה, השמש והנגינה. ההורה האנושי שלו היא נעמי סולאס, זמרת קאנטרי. וויל הוא חצוי, חצי אל  יווני, וחצי אדם, בן אנוש.

לוויל יש כישרון לרפא אנשים, והגוף שלו יכול לזהור.

וויל הוא בן 16 והוא ירש את תואר המדריך הראשי של אפולו, שהמדריך הקודם מת בקרב על מנהטן, שהתרחש בסדרת הספרים "פרסי ג'קסון והאולימפיים".

הוא בזוגיות עם ניקו די אנג'לו, בן האדס.

ביוגרפיה דמיונית
----------------

וויל הופיע לראשונה בספר פרסי ג'קסון ותקוות האולימפוס ונלחם בקרב על מנהטן ונאמר שלמרות שהוא לא נלחם הוא היה מרפא מעולה. לאחר שמייקל יו מת, וויל תפס את מקומו בתור ראש ביתן אפולו.

בספר הגיבור האבוד, וויל משאיל לאנבת' ובוץ' את המרכבה המעופפת של ביתן אפולו, ומאוד התעצבן עליהם שהם החזירו את המרכבה הרוסה. וויל עשה לליאו סיור במחנה לאחר שהפייסטוס הוכיר בו, וסיפר לו על פרסי ג'קסון וצ'ארלס בקנדורף, לפני שהוא השאיר את ליאו עם חבריו לביתן תשע.

בספר דם האולימפוס, יחד עם לו אלן, בת הקטה, וססיל, בן הרמס, הוא עזר לניקו לחבל במחנה של הרומאים. נאמר שהוא היה המיילד שיילד את הבן של המאמן הדג', וזאת הסיבה שהוא רצה להצטרף למשימה. במהלך המשימה שלהם וויל וניקו מתווכחים על כוחות השאול של ניקו, ווויל מסרב שניקו ישתמש באחד מהכוחות שלו.

לאחר שהסתיימה המלחמה, וויל כעס על ניקו כי הוא לא ביקר אותו ועזר לו לטפל בפצועים מהמלחמה או אפילו להגיד "שלום", וככה התחיל רשמית השיפ סולאנג'לו בין וויל וניקו.

בספר האורקל הנסתר, וויל עוזר לאפולו להתאושש אחרי שהגיע למחנה. הוא הולך עם אפולו לבית הגדול, שם הם פוגשים את ניקו ווויל מציג אותו בתור בן זוגו. הוא היה בן הזוג של ניקו במירוץ בשלוש רגליים, ולאחר מכן הוא עזר בטיפול בחצויים שנפצעו בתחרות.
בזמן ההתקפה על המחנה, וויל וניקו לוקחים מרכבה ונותנים לאפולו, קיילה ואוסטין להשתמש בה בשביל להציל את המחנה.

נאמר שוויל לא כשרוני במוזיקה ובלחימה כמו שאר אחיו, אבל הוא מרפא מצויין. בנוסף, נאמר שוויל יכול לשרוק בעוצמה כזאת שתשאיר את כל מי ששומע אותו מבולבל והוא יכול לזהור בחושך.

מראה ואישיות
------------

וויל מתואר, כמו כל שאר אחיו, בעל שיער בלונדיני ועיניים כחולות וויל חייכן ואמיץ, הוא עוזר לחבריו ויש לו רעיונות חכמים.

וויל הוא ביסקסואל.

כוחות
-----

וויל לא טוב בלחימה, אבל הוא ממש טוב בריפוי. הוא יכול לשרוק בעוצמה חזקה ביותר, והוא יכול גם לזהור בחושך.

כלי הנשק שלו הוא חץ וקשת, אבל כפי שצויין קודם הוא לא נלחם הרבה.
שגיאות פרמטריות בתבנית:סינגל   
פרמטרים [ ביום ] לא מופיעים בהגדרת התבנית 

**Out Of Space** (בעברית: מחוץ לחלל) הוא שיר של להקת המוזיקה אלקטרונית הפרודיג'י משנת 1992. השיר הופיע באלבום בכורה של הלהקה Experience ויצא כסינגל הרביעי מאלבום זה. השיר לקח דגימה מהשיר Chase the Devil משנת 1976 של הזמר מקס רומיאו כמו גם שלקחו כדוגמא מספר שורות של הזמר Kool Keith משירו Critical Beatdown משנת 1988. 
השיר ללא ספק הינו המוצלח ביותר מתקופתה המוקדמת של הלהקה ומתחילת דרכה, ולעתים קרובות נוגן בהופעה חיה על ידי הלהקה. איגוד תעשיית ההקלטות הבריטי קיבע את השיר למעמד של זהב במאי 2021. 
בשנת 2005 הוציאה Audio Bullys הבריטית את השיר כרימיקס לסינגל Voodoo People / Out of Space מתוך אלבום האוסף Their Law: The Singles 1990–2005.

ביקורות לשיר
------------

בפרשנות השבועית שלו במצעד הסינגלים הבריטי, אמר ג'יימס מאסטרטון כי "השיר הזה ללא ספק הוא הכי מסחרי שלהם עד כה. השיר אולי לא ממש קידם אותם יותר מידי הלאה, אך יחד עם זאת זהו השיר הרביעי שלהם שנכנס למצעד הסינגלים הבריטי בשנה הזו, וזה לא משהו שכדאי לרחרח בו (להקל בו ראש)." 
צ'אלרס ארון ממגזין המוזיקה האמריקאי Spin כתב: "השיר מתפתל ומשתנה כל הזמן, וזה הטכנו ש"מכופף" את דעתך ומדגדג לך את הבטן."

הקליפ
-----

צבעי הנגטיב בקליפ, בבימויו של ראסל קרטיס, הציגו את הלהקה משתוללת בסביבה כפרית. קית' פלינט הולבש בתלבושת רייבר,נראה לבוש בסרבלים לבנים, מסיכת פנים וכפפות פלורסנט ונראה מרחרח את ה"Vicks VapoRub". הקליפ גם הציג צילומים של הופעות חיות של הלהקה באותה תקופה וגם יענים. הקליפ הוצג פעמים רבות בMTV אירופה.
מריה אלכסנדרובנה ספירידונובה (ברוסית: Мари́я Алекса́ндровна Спиридо́нова; 16 באוקטובר 1884 - 11 בספטמבר 1941) הייתה מהפכנית רוסית בהשראת נארודניק. בשנת 1906, כחברה טירונית בקבוצה קרבית מקומית של הסוציאליסטים-מהפכנים של טמבוב (SRs), [1] היא רצחה פקיד ביטחון. התעללותה לאחר מכן על ידי המשטרה זיכתה אותה בפופולריות עצומה בקרב מתנגדי הצאריזם ברחבי האימפריה ואף מחוצה לה.[2]

לאחר שנאסרה למעלה מ-11 שנים בבתי כלא בסיביר היא שוחררה לאחר מהפכת פברואר של שנת 1917, וחזרה לרוסיה האירופית כגיבורה של חסרי כל, ובעיקר של האיכרים. לפי G.D.H. Cole, היא הייתה, יחד עם אלכסנדרה קולונטאי, אחת המנהיגות הבולטות ביותר במהלך המהפכה הרוסית, [3] שהובילה את הסוציאליסטים-ההפכנים השמאליים לצידם בתחילה בוולדימיר לנין ובבולשביקים, ולאחר מכן להיפרד מהם.

מ-1918 ואילך, ספירידונובה התמודדה עם דיכוי מצד ממשלת ברית המועצות, כאשר היא נעצרה שוב ושוב, נכלאה, נעצרה לזמן קצר בבית הבראה לחולי נפש, נשלחה לגלות פנימית לפני שנורתה למוות ב-1941. קמפיין מוצלח נוהל להכפיש את שמה ולהציג אותה כקיצונית היסטרית, והיא "נאלצה להיעלם בתהום הנשייה".[4] בשנת 1958, בעת פרסום הכרך הרביעי של תולדות המחשבה הסוציאליסטית, G.D.H. Cole כתב ששום דבר לא ידוע על מה שקרה לה לאחר 1920.[5] עשרים שנה מאוחר יותר, ריצ'רד סטייטס עדיין לא היה בטוח אם מותה התרחש ב-1937 או ב-1941.[6] רק לאחר סיום הסטליניזם ונפילת ברית המועצות, ניתן בהדרגה לשחזר את העשורים האחרונים לחייה.

ביוגרפיה

מריה ספירידונובה
חיים מוקדמים

ספירידונובה נולדה בעיר טמבוב, הממוקמת כ-480 ק"מ (300 מייל) דרומית-דרום מזרחית למוסקבה. אביה, פקיד בנק, היה חבר באצולה הקטנה שאינה תורשתית של האימפריה הרוסית.[7] היא למדה בגימנסיה המקומית עד 1902, כאשר מות אביה, ומקרה של שחפת, גרמו לה לנשירה מהלימודים. היא למדה רפואת שיניים במוסקבה לזמן קצר, לפני שחזרה לטמבוב לעבוד כפקידה באסיפת האצולה המקומית. עד מהרה היא הפכה מעורבת באקטיביזם הפוליטי ונעצרה במהלך הפגנות הסטודנטים במרץ 1905. בספטמבר 1905 היא הגישה בקשה להכשרה כפלדשר (איש מקצוע בתחום הבריאות הדומה לעוזר רופא) אך נדחתה בשל עברה הפוליטי. במקום זאת, היא הצטרפה למפלגת הסוציאליסטים-מהפכנים (SRs) והפכה לפעילה במשרה מלאה. במהלך תקופה זו, היא יצרה מערכת יחסים עם ולדימיר וולסקי, מנהיג SR מקומי.[8]

כמו רוב ה-SR, היא חלקה את הפילוסופיה של הנרודניקים בדבר ההתנקשות והטרור כנשק למהפכה, והייתה אחת ממאות SRs שבשנים שסביב מהפכת 1905 תקפו את המדינה הרוסית ומנהיגיה.

רצח לוז'נובסקי

Spiridonova and Grigory Andreyevich GershunSpiridonova and Grigory Andreyevich Gershun
חוק יסוד: לימוד תורה הוא חוק יסוד שאמור לקבוע את מעמדם של לומדי התורה החוק מקודם במסגרת הסכמים קואליציוניים בין מפלגת הליכוד למפלגת יהדות התורה

רקע
---

 ערך מורחב – **גיוס בני ישיבות**  

בהקמת ממשלת ישראל השלושים ושבע מפלגת יהדות התורה סיכמה מפלגת הליכוד לקדם חוק יסוד שיקבע את מעמדם של לומדי התורה

על מנת לעביר את החוק ללא התערבות משפט של בית המשפט הגבוה לצדק הממשלה החליטה קודם לעביר את רפורמת לוין

רפורמת לוין קובעת שבית המשפט הגבוה לצדק לא יכול להתערב בחוק יסוד

קידום החוק (יולי)
-----------------

ב-25 ביולי יהדות התורה הגישה את החוק

הגשת חוק היסוד גרמה לביקורת חריפה באתרי החדשות

הליכוד אמר שלא יקדם את החוק

חבר הכנסת מתן כהנא מטעם המחנה הממלכתי ביקש שלא לחוקק את החוק

חבר הכנסת גדי איזנקוט מטעם המחנה הממלכתי אמר שמדובר ב״החלטה מבישה ומכה אנושה לצה"ל״

יושב ראש האופוזיציה חבר הכנסת יאיר לפיד מטעם יש עתיד תקף גם את החוק

בעקבות הביקרות הרבה יהדות התורה ומפלגת ש"ס אמרו שצריך לתת מענה משפטי ללימוד התורה

נוסח החוק
---------

החוק קובע שלימוד תורה הוא ערך יסוד במורשת העם היהודי

```
לימוד התורה הוא ערך יסוד במורשת העם היהודי. 
```

החוק גם קובע שיש חשיבות ללימוד תורה ומי שלומד תורה רואים אותו כמי שמשרת שירות משמועתי

```
מדינת ישראל כמדינה יהודית רואה חשיבות עליונה בעידוד לימוד התורה
ולומדי התורה , ולעניין זכויותיהם וחובותיהם יראו במי שקיבלו על עצמם
להתמסר לתלמוד תורה לתקופה ארוכה כמי שמשרתים שירות משמעותי את
מדינת ישראל והעם היהודי.
```

1. ↑  אזולאי, מורן (2022-12-31). "שינוי חוק ההתנתקות, חקיקת חוק יסוד לימוד תורה: צעדי הממשלה הראשונים". *Ynet*. נבדק ב-2023-07-25.
2. ↑  "חוק יסוד לימוד תורה": החוק שיפתור את החרדים סופית משירות בצבא, באתר ערוץ 7, ‏2023-03-14
3. ↑  סיעת יהדות התורה הגישה את הצעת חוק יסוד: לימוד תורה, באתר בחזית
4. ↑    
שגיאות פרמטריות בתבנית:קישור כללי   
פרמטרי חובה [ כותרת ] חסרים {{{כותרת}}}, באתר www.makorrishon.co.il
5. ↑  נחשוני, קובי; אזולאי, מורן (2023-07-25). "הוגש חוק "לימוד תורה - שירות משמעותי", הליכוד הבהיר שלא יקודם". *Ynet*. נבדק ב-2023-07-25.
6. ↑  מתן כהנא: זה לא הזמן לחוק יסוד לימוד תורה, באתר בחזית
7. ↑  איזנקוט זועם על החרדים: "החלטה מבישה ומכה אנושה לצה"ל", באתר Ice, ‏2023-07-25
8. ↑  לפיד: "הקואליציה המופקרת מתחילה לחגגו על חשבוננו", באתר www.maariv.co.il
9. ↑  גורמים ביהדות התורה: אם לא יקודם החוק נדרוש פסקת התגברות - וואלה! חדשות, באתר וואלה!, ‏2023-07-25